/ / 
qucrra l’autre. Et promettons en boine foi loialmcnt, ke nous ne nos 
aboierons, ne li uns de nous ne se aboiera, ne aconvenancera envers 
autrui de lui conforter et aidier contre l’un de nous, ou en préjudice ou 
damage de nous ou del un de nous, nos gens, nos terres et nos pays dcl 
éveschiet de Liège et conteit de Los et des autres lieus , mouvans et des- 
ccndans en fief doudit monsignor Lévesque ; et se nous le faisions, — que 
jà ne aviegne — , ke chis de nous qui le feroit, ne s’en puist aidier contre 
l’autre de nous. Et à ches coses nous évesques et coens avons obligiet et 
obligons cnsamblc et li uns de nous al autre nous, nos hoirs, nos suc- 
cesseurs, tous les biens moblcs et non mobles de nous et de eaus, nos 
terres, nos gens et nos pays, présens et à venir, sur paine de quarante 
mil livres de petis noirs tornois à payer et à rendre à cheli de nous qui 
ches convenanches et alloiances tenroit et accompliroit de par celi de 
nous qui feroit ou venroit encontre ou qui en seroit en défaute, en tout 
ou en partie, por prendre, arrester, vendre, saisir et despendre jusques 
à plaine satisfaction de toutes clics convenances et alloiances. Et laditte 
paine commise ou non commise, payée ou non payée, une fois ou plu- 
sors, nostre en tentions et volontés sunt, ke ches convenances et alloiances 
n’en soient de riens atargies ne amenries; ains volons ke elles vaillent et 
tiegnent, si comme devant, sauves et demorans tousjours en lor force, 
vertut et vigeur touttes nos autres convenances, alloiances, promesses et 
obligances faites autres fois devant cestes entre nous cnsamble, si comme 
elles appèrent plus piaillement par nos autres lettres sur che faites et 
sciellées de nostres propres seiaus. Et por che ke toutes elles coses soient 
à tousjours fermes et estables , nous évesques de Liège et coens de Los 
avons fait faire ches présentes lettres et instrument publique et mettre en 
cestc publique forme por notre ameit Jeiian, dit de Spiere, de Tornay, 
clerc, notare desous escrit, et seieller de nostres propres seiaus. Et por 
plus grande sécuriteit nous prions et requérons à vénérables homes et 
discrés nos cliicrs amis le capitlc del église de Liège; et à vénérables 
homes et rcligicus les abbés de Stavlot et de Sainteron; à nobles homes 
monsignor Jehan de Balleul signor de Moriaumez et de Sautoir, monsi- 
gnor Ernoijl avoet de Hesbain , monsignor Theri de Rochefort, mon- 
signor Jeiian avoet de Thuin, monsignor Ernoul de Steine, monsignor 
Johan de Pietersem, monsignor Ernoul de Ardengcs, monsignor Basse 
de Warfusées, monsignor Watier de Mommale son frère, monsignor 
Theri de Haneffe, monsignor Watier avoet de Hui , monsignor Fastreit 
Barreit des Congés, monsignor Johan Surlet, monsignor Alixandre de 
